als_Latn dik_Latn sag_Latn
Tiranë, sesioni i Asamblesë së OSBE. Migliori: Shqipëria, e fuqishme (Burimi: Balkanweb, www.balkanweb.com)
TIRANE - Asambleja Parlamentare e OSBE-së për herë të parë në Tiranë për të zhvilluar sesionin e saj të vjeshtës, në përgjigje të ftesës së kryetares së Kuvendit, Jozefina Topalli.
Mbi 200 pjesëmarrës nga 56 vende anëtare të OSBE-së, po marrin pjesë në takime të nivelit të lartë që përfshijnë një konferencë parlamentare me temë: “OSBE: Promotor i mirëqeverisjes dhe integrimit si bazë për stabilitetin dhe sigurinë”.
Migliori
Kreu i asamblesë parlamentare të OSBE, Rikardo Migliori hapi punimet duke shprehur kënaqësinë që sheh një Shqipëri ndryshe, me liri fetare, demokratike
Migliori tha se në fund asambleja do të nënshkruajë një marrëvëshje për integrimin.
“Ne do i mbahemi kësaj ideje të marrëveshjes në këtë vend. Ne mblidhemi së bashku për të punuar për një projekt integrimi”.
Migliori u kthye pas në kohë duke kujtuar Shqipërinë e diktaturës dhe sot një vend demokratik.
“Ne na ishte dhënë liria në tabaka të argjendtë, ndërsa njerëz këtu si Jozefina po jepnin shembuj sesi ju ishte hequr e drejta e studimit. Dhe gjithashtu rreziqet e tjera, internimet, shumë prej nesh i dinë disa histori. Këta janë shembuj që Shqipëria mban forcë të jashtëzakonshme në Europë dhe brenda në OSBE. Berisha duhet të jetë krenar që ka kontribuar në politikën e këtij vendi për arritjen e kësaj Shqipërie të re demokratike”.
Migliori më pas u bëri apel të pranishmëve të fokusohen tek të drejtat e njeriut, ndërsa i bëri thirrje ODIHR të shmangë burokracitë.
“Gjatë këtyre 3 muajve si president kam përfshirë në vizitat e mia shumë vende, gjithmonë kemi nxitur vendet që të mblidhen së bashku, në mënyrë që të nënshkruajnë traktatet e ndryshme dhe kemi folur dhe për përmasën njerëzore. Në fakt unë i tërhoqa vëmendjen Zyrës së të Drejtave të Njeriut të kthehet në thelbin e saj, tek të drejtat e njeriut. Inkurajoj si në Varshavë, ODIHR të shmangë rënien në burokraci”.
Topalli
Kryetarja e Parlamentit që me ftesat që bëri mblodhi këtë Asamble në Tiranë, theksoi në fjalën e saj përshëndetëse se Shqipëria është vendi i lirive dhe se e meriton integrimin.
“Faleminderit që pranuat kërkesën e kuvendit të Shqipërisë që ky sesion të mbahet në Tiranë. Do isha e gëzuar të shihnit bregdetin tonë, mbi të gjitha jam e lumtur që 200 parlamentarë nga bota jeni këtu për 100-vjetorin e pavarësisë sonë.
Dikur dukej e pamundur për ne që liria funksionon. Dhe ne jemi shembull konkret. Plot me sfida por i kemi kapërcyer. Shqiptarët si një ndër popujt me histori mijëravjeçare punuan për projektin e ëndrrës së tyre të madhe.
Për disa Shqipëria është vend i pazbuluar, të dashur kolegë unë ju ftoj të zbulojnë Shqipërinë, ejani dhe zbuloni një vend të vogël, jani dhe provoni mikpritjen shqiptare, ejani shikoni si funksionon liria, se shqiptarët janë europianë dhe duan të pranohennë këtë komunitet”.
Cfare pritet nga Sesioni
Përgjatë dy ditëve (5-7 tetor), Konferenca, e ndarë në tre sesione, do të trajtojë çështje që kanë të bëjnë me promovimin dhe mbrojtjen e shoqërive multi-etnike dhe multi-kulturore në vendet anëtare të OSBE-së, me krizën ekonomike dhe financiare, si dhe me rolin e medias në promovimin e mirëqeverisjes.
Mbajtja e mbledhjeve të vjeshtës së Asamblesë Parlamentare të OSBE-së në Tiranë vjen në një kohë kur Shqipëria mban Presidencën e KiE-së, si dhe përgatitet të festojë 100-vjetorin e Pavarësisë.
Sesioni i hapjes, do të çelet të premten (ora 09:00) në mjediset e Hotel Sheraton dhe do të përshëndetet nga Presidenti i Asamblesë Parlamentare të OSBE-së Riccardo Migliori, kryeparlamentarja Topalli, kryeministri Sali Berisha dhe Sekretari i Përgjithshëm i AP-së së OSBE-së, Lamberto Zannier.
05.10.2012
Burimi: Balkanweb
als_Latn als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn